Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 5. számú melléklet a 89/2005. (V. 5.) Korm. rendelethez
Paragraph Index: 1227

e) baleset-elhárítási intézkedési terv (BEIT). 2.030. Az engedélykérelemhez az elõzõeken túl mellékelni kell a jogszabályban elõírt, más hatóságok által az engedélykérelem tárgyát képezõ tevékenységgel kapcsolatos egyéb hatósági engedélyeket, hozzájárulásokat. 2.031. Az üzembe helyezési engedély akkor adható ki, ha biztosított a keletkezõ radioaktív hulladék és a kiégett üzemanyag biztonságos, azaz a tudomány legújabb igazolt eredményeivel, a nemzetközi elvárásokkal, valamint tapasztalatokkal összhangban levõ átmeneti tárolása vagy végleges elhelyezése. 2.1.2.4. Üzemeltetési engedély 2.032. Az üzemeltetési engedély birtokában – a jogszabályokban elõírt egyéb engedélyek megléte esetén – a kutatóreaktor az engedélyben meghatározott feltételekkel és ideig tartható üzemben. 2.033. A Hatóság az engedély szerinti tevékenység végzésének sajátosságait és körülményeit figyelembe véve eseti mérlegeléssel szabja meg az engedély érvényességét. Amennyiben a létesítménynek meghatározott a tervezett élettartama, akkor az üzemeltetési engedély érvényességének idejét ennek figyelembevételével kell meghatározni. 2.034. Az üzemeltetési engedély érvényét veszti, ha az engedélyben meghatározott feltételek nem teljesültek, továbbá ha a reaktor 12 hónapnál hosszabb ideig folyamatosan lehûtött, szubkritikus állapotban volt. 2.035. Amennyiben az üzemeltetési engedély lejárt vagy érvénytelenné vált, akkor a kutatóreaktor további üzemeltetéséhez új üzemeltetési engedély megszerzése szükséges. A tervezett élettartamon túli üzemeltetés engedélyezésére vonatkozó elõírásokat a 2.1.2.5. fejezet tartalmazza. 2.036. Az engedélykérelemhez az aktualizált Végleges Biztonsági Jelentést kell mellékelni, továbbá az üzembe helyezési vizsgálatok eredményei alapján be kell mutatni, hogy

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes